7. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ Αριθ. 17576/Ε. 534 της 24/31 Οκτ. 1958 Περί αυξήσεως μη αναπροσαρμοσθεισών συντάξεων Ταμείου Επικ. Ασφαλ. Εκπροσ. Υπαλλ. Εργ. Επαγγελμ. Οργανώσεων. Έχοντες υπ’ όψει: 1)Τας διατάξεις του Νόμ. 19/1944, 2)την υπ’ αριθ. 19786/1955 απόφασιν της Νομισματικής Επιτροπής, 3)Πρότασιν του Δ.Σ. του Ταμείου Επικουρικής Ασφαλίσεως Εκπροσώπων και Υπαλλήλων Εργατικών Επαγγελματικών Οργανώσεων, 4)την υπ’ αριθ. 53688/1954 απόφασιν ημών (ΦΕΚ 46) 9.3.54 Β΄) αποφασίζομεν: 1.Από 1ης Ιουλ. 1958 αι υπό του Ταμείου Επικουρ. Ασφαλίσεως Εκπροσώπων και Υπαλλήλων Εργατικών Επαγγελματικών Οργανώσεων καταβαλλόμεναι συντάξεις αυξάνονται κατά 10%. Εις την αύξησιν ταύτην δεν περιλαμβάνονται τα τυχόν καταβαλλόμενα επιδόματα φυματιώσεως και αναπηρίας. 2.Εξαιρούνται της κατά τα ανωτέρω αυξήσεως αι συντάξεις αίτινες αναπροσηρμόσθησαν κατ’ εφαρμογήν του άρθρ. 18 του Καταστατικού του ως άνω Ταμείου (Απ. Υπ. Εργ. 73905/Σ789/58 ΦΕΚ 13/ 18.1.58 Β΄). Εάν όμως εκ της τοιαύτης αναπροσαρμογής δεν επήλθεν αύξησις χορηγείται η υπό της παρούσης οριζομένη αύξησις ή η τυχόν διαφορά εάν η εκ της αναπροσαρμογής προκύψασα αύξησις ήτο μικροτέρα του 10% και μέχρι συμπλήρωσεως του ποσοστού τούτου. 3.Τα μετά την παρούσαν αύξησιν καταβλητέα ποσά συντάξεων, δέον όπως μη υπερβαίνουν ποσοστόν 60% των αποδοχών, ας θα ελάμβανεν ο συνταξιούχος αν εξηκολούθει εργαζόμενος. Σελ. 326,04(β) Τεύχος 1323 Σελ. 72 